Roots - Cardiff Dance Festival
Pedwar darn dawns byr o Gymru, pob un yn wahanol i'r un o'i flaen. Mae Roots yn daith dywys drwy ddawns gyfoes. Mae Cwmni Dawns Cenedlaethol Cymru yn cymryd rhai o'i hoff ddarnau gan eu paru â thrafodaeth i'ch helpu i fynd at graidd y storïau a dysgu am gyfrinachau y tu ôl i'r llen.
Mae Rygbi: Annwyl / Dear gan ein Cyfarwyddwr Artistig Fearghus Ó Conchúir yn dathlu rygbi yng Nghymru ac yn amlygu gobeithion, bri ac angerdd tynnu at ein gilydd ar y cae ac oddi arno. Crëwyd Rygbi gyda mewnbwn gan gefnogwyr a chwaraewyr rygbi ar draws Cymru fel bod y ddawns yn sicr yn adleisio'r gamp.
Mae gwaith Ed Myhill Why Are People Clapping wedi'i osod i Clapping Music y cyfansoddwr Steve Reich, ac mae'n defnyddio rhythm fel ysgogydd. Mae'r dawnswyr yn defnyddio symudiadau bywiog a chlapio i greu trac sain ar gyfer y ddawns hwyliog a deinamig hon.
Mae Codi gan Anthony Matsena, a fagwyd yn Abertawe, am Gymry sy'n dod at ei gilydd i fynd i'r afael ag arwahanrwydd ac iselder yn ystod amserau anoddz